HTC ต้นทุนลด หนุนกำไรปี 63 เพิ่มขึ้น 29% มาที่ 566 ลบ.
HTC ต้นทุนลด หนุนกำไรปี 63 เพิ่มขึ้น 29% มาที่ 566 ลบ. จากปีก่อนมีกำไร 441 ลบ.
25 ก.พ. 2564

บริษัท หาดทิพย์ จำกัด (มหาชน) หรือ HTC รายงานผลการดำเนินงานสิ้นสุดวันที่ 31 ธันวาคม 2563 ดังนี้

โดยผลการดำเนินงานงวดปี 2563 มีกำไรเพิ่มขึ้น เนื่องจากต้นทุนขายเท่ากับ 3,741.91 ล้านบาท ลดลง 441.76 ล้านบาท หรือลดลง 10.56% เทียบกับช่วงเดียวกันของปี 2562 ส่งผลให้อัตรากำไรขั้นต้นเพิ่มขึ้น 3.51% อีกทั้งต้นทุนในการจัดจำหน่าย เท่ากับ 1,271.89 ล้านบาท ลดลง จำนวน 143.89 ล้านบาท หรือลดลง 10.16% และค่าใช้จ่ายในการบริหารเพิ่มขึ้นจำนวน 89.52 ล้านบาท หรือเพิ่มขึ้น 12.95% รวมค่าใช้จ่ายในการขายและบริหาร (SG&amp;A) รวม เท่ากับ 2,052.93 ล้านบาท เทียบกับช่วงเดียวกันของปีที่ผ่านมาเท่ากับ 2,107.29 ล้านบาท หรือลดลง 2.58%